b'\n_START_ARTICLE_\nD\xc3\xbcsseldorf\n_START_SECTION_\nN\xc3\xa6ringsliv\n_START_PARAGRAPH_\nD\xc3\xbcsseldorfs n\xc3\xa6rhet til K\xc3\xb6ln og Ruhr-omr\xc3\xa5det sammen med rollen som delstatshovedstad har gjort byen til et sentrum for n\xc3\xa6ringslivet. Flere store bedrifter har sine hovedkontor i D\xc3\xbcsseldorf: energikonsernet E.ON, st\xc3\xa5lbedriften ThyssenKrupp, kjemibedriften Henkel og Degussa og flere andre. Det norske energiselskapet Statkraft har lagt hovedkontoret for sin virksomhet i Tyskland til D\xc3\xbcsseldorf.\n_START_SECTION_\nKunstakademiet\n_START_PARAGRAPH_\nByen har spilt en viktig rolle i norsk kunsthistorie. Kunstakademiet i D\xc3\xbcsseldorf og den s\xc3\xa5kalte D\xc3\xbcsseldorfskolen i perioden 1830-1870 ga avgj\xc3\xb8rende bidrag til utviklingen av norsk nasjonalromantisk malerkunst. Flere kunstnere oppholdt seg i byen for kortere eller lengre perioder: Adolph Tidemand, Hans Gude, Eilert Adelsteen Normann, August Cappelen, Peter Nicolai Arbo, Lars Hertervig, Erik Bodom, Johan Martin Nielssen og Sophus Jacobsen.\n_START_SECTION_\nEurovision Song Contest 2011\n_START_PARAGRAPH_\nEsprit Arena i D\xc3\xbcsseldorf huset Eurovision Song Contest 2011 etter at Lena Meyer-Landrut vant Eurovision Song Contest 2010 i Norge.'